प्रदेश कांग्रेस सचिव त्रिवेदी ने कहा कि देशव्यापी दौरों में कांग्रेसाध्यक्ष राहुल गांधी को मिल रहे समर्थन और कांग्रेस समर्थक गठबन्धन के प्रति बढ़ रहे विश्वास के चलते नवम्बर-दिसम्बर के राज्य विधानसभाओं के चुनावों में कांग्रेस को सफलता मिलेगी. आगामी 2019 के चुनावों में केन्द्र में राहुल गांधी के नेतृत्व में सरकार बनेगी. त्रिवेदी ने कहा कि- देश की छत्तीस कौमांे को साथ रखकर सामूहिक विकास की बात करने वाली कांग्रेस के साथ देश का हर वर्ग जुड़ा है और देश की वर्तमान उपलब्धियों के नाम पर जो प्रचार-प्रसार किया जा रहा हैं उसके मूल में काग्रेस की मेहनत व समर्पण है, जिससे सब वाकिफ हैं. त्रिवेदी ने विश्वास व्यक्त किया कि राजस्थान में कांग्रेस को भारी सफलता मिलेगी, क्योंकि कांग्रेसी नेता सत्ता में नहीं होने के बावजूद जनता से जुडे़ रहे हैं और जनहित के मुद्दों को लेकर लगातार संघर्ष करते रहे हैं.